שממיתיים

ממוזער|מבנה המיקרו והנאנו של שערות ההצמדה על רגלי שממית
שְׂמָמִיתִיִּים (שם מדעי: Gekkonidae) היא משפחה של לטאות מאינפרא-סדרת השממיות, בגודל קטן עד בינוני, המצויות באזורים חמימים ברחבי העולם. משפחה זו כוללת כ-1630 מינים.

 מאפיינים 
השממיתיים ייחודיים בין הלטאות ביכולתם לתקשר זה עם זה באמצעות ציוצים דקים. לרוב השממיות אין עפעפיים כי אם קרום שקוף על עיניהן, אותו הן מנקות בליקוק. השממיתיים דומים מאוד לשממיות ממשפחות אחרות באינפרא-סדרה וקשה להבדיל ביניהם.

כמה מיני שממיות מנתקים את זנבם בעת מצוקה, והוא נותר מפרפר ומסיח את דעת הטורף. מיני שממיות אחרים מסוגלים להתיז נוזל צורב מקצה זנבם. מינים רבים פיתחו כריות אצבעות מיוחדות המאפשרות להם לטפס על משטחים חלקים ואף ללכת על התקרה. שממיות הבתים ניזונות מחרקים קטנים, לכן לרוב מניחים להן לנפשן.

לרוב השממיות צבע שזוף עד אפור כהה, מפוספס קלות, אם כי ישנם גם מינים עם צבעים בוהקים. כמה מיני שממיות יכולים לשנות את צבעם לצורך הסוואה, בדומה לזיקיות.

כמה מיני שממיות מסוגלים להעמיד צאצאים ללא הפריה, תכונה הידועה בשם "רביית בתולים". תכונה זו משפרת את יכולת השממית להתפשט באיים חדשים.

כריות האצבעות של השממיות עוררו סקרנות מדעית לאור יכולתן להיצמד למשטחים חלקים לחלוטין. נמצא כי כל אחת מרגלי השממית מכוסה בצפיפות בקרוב לחצי מיליון זיפים מסועפים, ולכל אחד מהזיפים 100–1,000 סעיפים. זיפים אלה יוצרים קשרי ואן דר ואלס עם המשטח עמו כרית הרגל באה במגע. תופעה זו אומנם שויכה בעבר לכוחות ואן דר ואלס, אך נבדקת היום מדעית בשנית. כך יוצרת רגל השממית מגע איתן עם המשטח עליו היא הולכת, ללא שימוש בדבק או טפרים. למעשה, נמצא כי אילו כל הזיפים על אחת מרגלי השממית היו באים במגע עם המשטח, היא הייתה מסוגלת לשאת משקל של 130 קילוגרם.

כדי להרים את רגליה ולנוע עושה השממית שימוש בשני המפרקים שעל כל אחת מבהונותיה: השממית מכווצת את בהונותיה כלפי פנים וכך משנה את הזווית היחסית בין הזיפים למשטח ומקטינה את עוצמת קשרי ואן דר ואלס ביניהם. כך מסוגלת השממית לשלוט במספר הזיפים הבאים במגע עם המשטח, בין אם המשטח חלק או מחוספס.

שממיות רבות מוחזקות כחיות מחמד וניזונות מחרקים שונים ולעיתים גם פירות.

מיון

 Aeluroscalabotes - בו שממית חתולית

Afroedura
Afrogecko
סוג ומין יחיד שממית פרסית (Agamura persica)
Ailuronyx
Alsophylax
Altiphylax
Blaesodactylus
Bunopus
Calodactylodes
Chondrodactylus
Christinus
Cnemaspis
Colopus
Crossobamon
Cnemaspis- בו שממית הצוקים הווייטנאמית
סוג ומין יחיד שממית עלה פרינג'ו (Cryptactites peringueyi)
Cyrtodactylus
שממית (Cyrtopodion)Dixonius
Ebenavia
Elasmodactylus
Geckolepis
Gehyra
גקו (Gekko)
Goggia
Hemidactylus - בו שממית הבתים
Hemiphyllodactylus
Heteronotia
Homopholis
Lepidodactylus
Luperosaurus
Lygodactylus
Matoatoa
Mediodactylus - בו שממית עצים
MicrogeckoNactus
סוג ומין יחיד שממית פסטיבה (Narudasia festiva)
Pachydactylus - בו שממית מדבר נמיב
Paragehyra
Paroedura
Perochirus
שממית יום (Phelsuma)
Pseudoceramodactylus
Pseudogekko
Ptenopus
שממית דואה (Ptychozoon)
Rhoptropus
ישימונית (Stenodactylus)
Tenuidactylus
Tropiocolotes - בו שממית זוטית
Urocotyledon
שממית רחבת-זנב (Uroplatus)
שממית ערבה (Bunopus blanfordii)

שממיתיים בישראל
משפחת השממיתיים נחלקת לחמש תת-משפחות. בין המינים המצויים בארץ ישראל:
שממית הבתים
ישימונית מצויה
שממית עצים
שממית החרמון
ישימונית תמנע
שממית מחוספסת
שממית ערבה

 גלריה 

קישורים חיצוניים


 Forbes, Peter (4th Estate, London 2005) 'The Gecko's Foot - Bio Inspiration: Engineered from Nature' in H/B
 מידע מקיף על השממית המנומרת
 תמונות של שממית הקטיפה המשוישת האוסטרלית
 התאחדות השממיות העולמית – כולל תמונות, טבלת מינים והסברים למגדלים
 איך לגדל שממית מנומרת
 חובבי השממיות ג'וש אליס וקייטי פרנסיס

הערות שוליים

*
קטגוריה:בעלי חיים שתוארו ב-1825
קטגוריה:בעלי חיים בתנ"ך
קטגוריה:טקסונים שתוארו בידי ג'ון אדוארד גריי